**INFORMAČNÝ ČLÁNOK č.1**

**Úvodný interaktívny workshop**

**v Pečovskej Novej Vsi** v rámci projektu**:“Dedičstvo starých mám bez hraníc”**

Dňa 25.08.2018 sa pri príležitosti zahájenia prvej spoločnej aktivity partnerov slovensko-poľského mikroprojektu konal Úvodný interaktívny workshop na pôde obce Pečovská Nová Ves.

Niekoľko ročné partnerstvo dvoch samospráv vyústilo do spolupráce na projekte s názvom “Dedičstvo starých mám bez hraníc”.

Spoločnej aktivity sa zúčastnili šikovní remeselníci a aktívni občania oboch území.

Účastníci projektu si mohli reálne vyskúšať rôzne typy remesla s odborným výkladom,vymieňať si skúsenosti v oblasti tradícií. Tradičné a súčasné remeslá zo slovenskej strany predstavili: pani Katarína Mihoková, ktorá prezentovala verejnosti  rozmanité výrobky z keramiky a postup ich prípravy, pani Anna Kuchárová naživo predstavila výrobu solivarskej čipky a svoje doterajšie diela. Vlado Valuš zaujal výstavou vlastnoručne vyrobených píšťaliek, fujár a gajdíc.

Poľská strana taktiež poskytla prezentáciu troch remeselníčok, ktoré počas pracovnej časti prezentovali svoje zručnosti.

V rámci programu vedúci partner projektu predstavil prítomným účastníkom celý projekt, jeho ciele a plánované výstupy. V rámci aktivity sa vyhlásila zbierka ľudových a tradičných artefaktov, účastníci boli požiadaní aktívne spolupracovať na aktivitách a výstupoch projektu, aby sa spoločným úsilím podarilo dosiahnuť stanovené ciele.